钦定古今图书集成/方舆汇编/职方典/第1527卷 > 思州府学校考 通志
## 钦定古今图书集成/方舆汇编/职方典/第1527卷 > 思州府学校考 通志

思州府儒学　在郡治左，东向。明永乐十一年，知府崔彦俊建。成化间，知府王常改迁南向。嘉靖元年，知府张柱重修。万历十年，知府蔡懋昭改建，正癸丁向。中为正殿，旁列两庑，前为戟门、泮池、棂星门，右为明伦堂，左右分志道、据德二斋，后为敬一亭，左为起文楼、礼门、儒学门。明末毁于兵。

皇清康熙六年，知府陈龙岩重建，规制俱备。学署在

明伦堂右

原额“全荒学田二百亩。”

无征学租仓斗谷六十石。

原额全荒学地一十亩

无征学租仓斗谷一石九斗五升。

外卫

平溪卫儒学　在卫城内，卫属湖广，学隶贵州，明季毁于兵。

皇清顺治十八年，推官许虬重修。康熙二十三年改。

归楚，二十七年复隶黔，清浪卫学附。